ครม.ไฟเขียวรถไฟทางคู่ 3 เส้นทาง ระยะทาง 403 กม. มูลค่ารวม 5.5 หมื่นลบ.
ครม.ไฟเขียวโครงการรถไฟทางคู่ 3 เส้นทาง “นครปฐม-หัวหิน, หัวหิน-ประจวบฯ, ลพบุรี-ปากน้ำโพ” ระยะทาง 403 กม. มูลค่ารวม 5.5 หมื่นลบ.
1 พ.ย. 2559

นายกอบศักดิ์ ภูตระกูล ผู้ช่วยรัฐมนตรีประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบโครงการรถไฟทางคู่ 3 เส้นทาง ระยะทางรวม 403 กิโลเมตร (กม.) รวมมูลค่าลงทุนประมาณ 5.5 หมื่นล้านบาท ที่กระทรวงคมนาคมเสนอ ได้แก่ เส้นทางนครปฐม-หัวหิน ระยะทาง 165 กม. มูลค่าโครงการ 20,036 ล้านบาท, เส้นทางลพบุรี-ปากน้ำโพ ระยะทาง 148 กม. มูลค่าโครงการ 24,840 ล้านบาท และเส้นทางหัวหิน-ประจวบคีรีขันธ์ ระยะทาง 90 กม. มูลค่าโครงการ 10,301 ล้านบาท